b'\n_START_ARTICLE_\nAsmenyb\xc4\x97s kultas\n_START_PARAGRAPH_\nAsmenyb\xc4\x97s kultu yra vadinamas rei\xc5\xa1kinys valstyb\xc4\x97je, da\xc5\xbeniausiai autoritarin\xc4\x97je ar totalitarin\xc4\x97je, kuomet yra ypa\xc4\x8d garbinamas tos \xc5\xa1alies vadas. Asmenyb\xc4\x97s kultai gali b\xc5\xabti skirtingo lygio, bet da\xc5\xbeniausiai tam vadui yra priskiriama daugiau nuopeln\xc5\xb3, nei jis padar\xc4\x97 i\xc5\xa1ties, jis yra liaupsinamas per \xc5\xbeiniasklaid\xc4\x85, daug net ir nereik\xc5\xa1ming\xc5\xb3 dalyk\xc5\xb3 apie j\xc4\xaf gali b\xc5\xabti \xc4\xaftraukti \xc4\xaf \xc5\xa1vietimo sistem\xc4\x85 kaip privalomi mok\xc4\x97ti dalykai, vadui statoma daug statul\xc5\xb3, jo vardu pavadinama daug gatvi\xc5\xb3 ir kit\xc5\xb3 visuomenini\xc5\xb3 objekt\xc5\xb3, jam dedikuojami muziejai. Jei asmenyb\xc4\x97s kultas yra dar didesnis, gali b\xc5\xabti, kad vadas bus pamin\xc4\x97tas valstybiniame himne, gali b\xc5\xabti privaloma tur\xc4\x97ti pasikabinus jo paveiksl\xc4\x85 ar nuotrauk\xc4\x85, jo atvaizdas ir kiti jo simboliai gali b\xc5\xabti atvaizduojami ir visi\xc5\xa1kai nesusijusiose sferose, atskirais atvejais vadas netgi gali b\xc5\xabti paskelbtas prana\xc5\xa1u. Po mirties tokie vadai da\xc5\xbenai palaidojami mauzoliejuose._NEWLINE_Asmenyb\xc4\x97s kultas, naudojamas kartu su informacijos i\xc5\xa1 u\xc5\xbesienio ribojimu, gali i\xc5\xa1ties priversti kai kuriuos \xc5\xbemones manyti, kad vadas yra toks galingas ir puikus._NEWLINE_Dabar didelio masto asmenyb\xc4\x97s kultai klesti \xc5\xa0iaur\xc4\x97s Kor\xc4\x97joje, Turkijoje ir Turkm\xc4\x97nijoje, praeityje j\xc5\xb3 buvo Taryb\xc5\xb3 S\xc4\x85jungoje. Ta\xc4\x8diau ma\xc5\xbeesnio masto asmenyb\xc4\x97s kultai egzistuoja dar daugelyje valstybi\xc5\xb3.'